A csípőtáji törést elszenvedett betegekre vonatkozó adatvaliditási vizsgálat egy magyarországi kórházban
Authors: Surján Cecília , Belicza Éva 
Published: May 2021

Összefoglaló.
Bevezetés: A csípőtáji törések jelentősen terhelik az
egészségügyi ellátórendszereket. Magyarországon 13 000–15 000 beteg szenved
évente csípőtáji törést, jelentős részük műtéten is átesik. A betegek túlélését
vizsgálták a EuroHOPE és BRIDGE kutatások, amelyek a Nemzeti Egészségbiztosítási
Alapkezelőnek a finanszírozási célból gyűjtött, esetszintű adataira
támaszkodtak. Az ilyen jellegű adatok megbízhatóságát több kutatás vizsgálta
eltérő eredményekkel, ezért a további vizsgálatok előtt szükségesnek tartottuk a
csípőtáji törésekre vonatkozóan is ellenőrizni őket.
Célkitűzés: Egy magyarországi kórház reprezentatívan
kiválasztott eseteinek vizsgálatán keresztül annak megállapítása, hogy a
finanszírozási adatbázis adatai megfelelnek-e a betegdokumentációban rögzített
adatoknak. Módszer: Egy magyarországi kórházba 2015-ben
csípőtáji töréssel felvett betegek kórlapjainak anonim, reprezentatív mintáját
összevetettük a EuroHOPE és BRIDGE kutatások adatbázisával tíz különböző
adatelemre vonatkozóan. Az adatbázisokat rekordszinten párosítottuk, az egyezést
adatelemre és rekordra vonatkozóan néztük. Eredmények: A
reprezentatív minta 259 esetet tartalmazott. Az adatbázisok összevetése során
nem találtunk eltérést a beteg neme, életkora, ápolást indokló fődiagnózisa és
az osztályról történő távozás dátuma esetén. Egy eltérést találtunk az osztályos
felvétel dátumában, a műtét dátumában öt darabot. A beteg további sorsa esetén
tíz eltérést találtunk. A műtéttípusok esetén is alacsony mértékű (2–4 eset)
eltérést tapasztaltunk. Jelentős mértékű eltérést a társbetegségek és a
szövődmények esetén találtunk. Következtetés: Eredményeink
alapján további vizsgálatokhoz felhasználhatók az alfanumerikus kódokat,
számokat vagy dátumokat tartalmazó mezők (például fődiagnózis, felvételi és
távozási dátumok), a társbetegségekre és a szövődményekre vonatkozó adatok
azonban nem alkalmazhatók mélyebb elemzések során. Orv Hetil. 2021; 162(18):
712–719.
Summary.
Introduction: Hip fractures pose a heavy burden on healthcare
systems. In Hungary, 13 000–15 000 patients experience hip fractures, most of
them undergo surgery. Their survival was examined by the EuroHOPE and BRIDGE
studies, using patient level data from the National Health Insurance Fund. Data
from healthcare financing reports have been examined worldwide, with
contradicting results, so we considered it necessary to observe data validity
for hip fractures before further analysis. Objective: The aim
of our study was to observe a representative sample of patient records in a
Hungarian hospital in order to validate the finance reports.
Method: We matched a representative sample of hip fracture
patient records in a Hungarian hospital with hip fractures in 2015 with the
database of the EuroHOPE and BRIDGE studies. The databases were matched on
record level, the analysis included ten data fields and was conducted for data
fields and records. Results: The sample included 259 cases. No
differences were observed in the patients’ gender, age and main diagnosis, or
dates of discharge. One difference was observed in the dates of admission, and 5
in the dates of surgery. Minor differences were found in the types of surgery
(2–4 cases), but the differences between the databases in comorbidities and
complications were large. Conclusion: Based on our results, we
can conclude that data fields containing alphanumeric codes, numbers or dates
(e.g., main diagnosis, admission, discharge and surgery dates) can be used for
further analysis, but comorbidity and complication data are not recommended for
research purposes. Orv Hetil. 2021; 162(18): 712–719.